PATVIRTINTA

 Pasvalio rajono savivaldybės tarybos

 2022 m. balandžio d. sprendimu Nr. T1-



PASVALIO RAJONO SAVIVALDYBĖS 2021–2023 METŲ STRATEGINIO VEIKLOS PLANO ĮGYVENDINIMO 2021 METAIS ATASKAITA

Pasvalys, 2021

**ĮVADAS**

Pasvalio rajono savivaldybės tarybos (toliau – Savivaldybės tarybos) 2021 m. vasario 23 d. sprendimu Nr. T1-27 patvirtintas Pasvalio rajono savivaldybės 2021–2023 metų strateginis veiklos planas (toliau – SVP).

Savivaldybės tarybai patvirtinus einamųjų metų biudžetą (2021 m. vasario 23 d. Nr. T1-27) bei priėmus kitus sprendimus dėl lėšų paskirstymo, atsižvelgiant į Lietuvos Respublikos Vyriausybės nutarimus ar ministrų įsakymus dėl lėšų skyrimo, Europos Sąjungos bei valstybės biudžeto lėšomis finansuojamų projektų įgyvendinimo eigą ir šių lėšų panaudojimą, 2021–2023 m. strateginio veiklos plano programos patikslintos 2021 m. balandžio 28 d. Savivaldybės tarybos sprendimu Nr. T1-83, 2021 m. rugsėjo 29 d. sprendimu Nr. T1-178 ir 2021 m. gruodžio 22 d. sprendimu Nr. T1-240.

Siekiant stebėti ir kontroliuoti strateginių veiklos planų tikslų, uždavinių ir priemonių įgyvendinimą, kasmet, atsižvelgiant į programų koordinatorių ir asignavimų valdytojų pateiktus duomenis, turi būti rengiama strateginio veiklos plano įgyvendinimo metinė ataskaita.

Tvirtinant 2021–2023 m. strateginį veiklos planą, buvo vadovautasi Pasvalio rajono savivaldybės strateginiame plėtros plane 2021–2027 metams (patvirtintu 2019 m. rugpjūčio 21 d. sprendimu Nr. T1-161) iškeltomis 4 veiklos prioritetinėmis sritimis:

|  |
| --- |
| 01 prioritetinė sritis. Pažangi ir konkurencinga ekonomika |
| 02 prioritetinė sritis. Aukšta gyvenimo kokybė socialiai atsakingame ir pilietiškame rajone |
| 03 prioritetinė sritis. Švaresnis, išvystytas ir geriau pasiekiamas rajonas |
| 04 prioritetinė sritis. Saugus rajonas ir efektyvi savivalda |

2021–2023 metų strateginio veiklos plano įgyvendinimo 2020 metais ataskaita parengta vadovaujantis Pasvalio rajono savivaldybės strateginio planavimo organizavimo tvarkos aprašu, patvirtintu Pasvalio rajono savivaldybės tarybos 2014 m. spalio 22 d. sprendimu Nr. T1-199 (Pasvalio rajono savivaldybės tarybos 2021 m. vasario 24 d. sprendimo Nr. T1–26 redakcija), ir atsižvelgiant į programų koordinatorių bei asignavimų valdytojų pateiktus duomenis.

Šią ataskaitą sudaro devynių strateginio veiklos plano programų 2021 metais įgyvendinimo ataskaitos:

*01. Savivaldybės funkcijų įgyvendinimo ir valdymo programos;*

*02. Socialinės paramos politikos įgyvendinimo programos;*

*03. Ugdymo proceso ir kokybiškos ugdymosi aplinkos užtikrinimo programos;*

*04. Kultūros programos;*

*05. Infrastruktūros objektų priežiūros ir plėtros programos;*

*06. Aplinkos apsaugos ir žemės ūkio plėtros programos;*

*07. Investicijų ir verslo rėmimo programos;*

*08. Bendruomeninės veiklos ir jaunimo rėmimo programos;*

*09. Sveikatos apsaugos politikos įgyvendinimo ir sporto programos.*

Kiekvienos programos ataskaitą sudaro lentelėse pateikti programos finansiniai rodikliai, t. y. 2021 metams planuotos išlaidos pagal SVP bei 2021 m. panaudotos lėšos (kasinės išlaidos), kiekvienos programos vertinimas bei planuoti ir faktiškai pasiekti programų vertinimo kriterijai ir trumpi komentarai, atspindintys, kas buvo padaryta per atskaitinį laikotarpį (1 priedas).

**SVP ĮGYVENDINIMO 2021 METAIS APIBENDRINIMAS**

Analizuojant SVP programų įgyvendinimo pateiktus duomenis, pastebima, kad didžiausią Pasvalio rajono savivaldybės (toliau – Savivaldybė) išlaidų dalį, kaip ir praėjusiai metais, sudarė išlaidos švietimui ir socialinei apsaugai: daugiausiai lėšų 2021 metais buvo panaudota *Ugdymo proceso ir kokybiškos ugdymosi aplinkos užtikrinimo (kodas 03) ir Socialinės paramos politikos įgyvendinimo (kodas 02)* programoms įgyvendinti (žr. 1 lentelę), mažiausiai *– Bendruomeninės veiklos ir jaunimo rėmimo (kodas 08) ir Sveikatos apsaugos politikos ir sporto programoms įgyvendinti (kodas 09).*

| Prioritetinės srities pavadinimas | Programos kodas | Programos pavadinimas | Lėšos 2021 m.  (iš visų finansavimo šaltinių), tūkst. Eur |
| --- | --- | --- | --- |
| 2021 m. asignavimų patvirtintas planas [[1]](#footnote-1) | 2021 m. asignavimų patikslintas planas [[2]](#footnote-2) | 2021 m. panaudotos lėšos | Lėšų panaudojimas, proc. |
| 01 Pažangi ir konkurencinga ekonomika | 07 | Investicijų ir verslo rėmimo programa | 1 979,4 | 2 403,8 | 1 860,6 | 77,4 |
| **Iš viso 01 prioritetui**: | **1 979,4** | **2 403,8** | **1 860,6** | **77,4** |
| 02 Aukšta gyvenimo kokybė socialiai atsakingame ir pilietiškame rajone | 02 | Socialinės paramos politikos įgyvendinimo programa | 11 311,5 | 11 652,8 | 11 677,4 | 100,0 |
| 03 | Ugdymo proceso ir kokybiškos ugdymosi aplinkos užtikrinimo programa | 13 442,3 | 13 752,6 | 13 709,2 | 99,7 |
| 04 | Kultūros programa | 2 082,9 | 2 491,9 | 2 512,1 | 100,0 |
| 08 | Bendruomeninės veiklos ir jaunimo rėmimo programa | 223,0 | 242,5 | 240,2 | 99,1 |
| 09 | Sveikatos apsaugos politikos įgyvendinimo ir sporto programa | 459,0 | 998,8 | 993,3 | 99,4 |
| **Iš viso 02 prioritetui**: | **27 518,7** | **29 138,6** | **29 132,2**  | **99,9** |
| 03 Švaresnis, išvystytas ir geriau pasiekiamas rajonas | 05 | Infrastruktūros objektų priežiūros ir plėtros programa | 421,0 | 1 886,3 | 1 836,1 | 97,3 |
| 06 | Aplinkos apsaugos ir žemės ūkio plėtros programa | 1 117,2 | 1 162,9 | 1 130,9 | 97,2 |
| **Iš viso 03 prioritetui:** | **1 538,2** | **3 049,2** | **2 967,0** | **97,3** |
| 04 Saugus rajonas ir efektyvi savivalda | 01 | Savivaldybės funkcijų įgyvendinimo ir valdymo programa | 6 469,5 | 6 961,7 | 6 911,3 | 99,3 |
| **Iš viso 04 prioritetui:** | **6 469,5** | **6 961,7** | **6 911,3** | **99,3** |
| **Iš viso SVP prioritetams**: | **37 505,8** | **41 553,3** | **40 871,1** | **98,4** |

**SVP PRGRAMŲ ĮGYVENDINIMAS 2021 M. 1 lentelė**

Apibendrinant programų ataskaitose pateiktus lėšų rodiklius, galima teigti, kad 2021 m. SVP buvo įgyvendintas 98,4 proc. SVP planuotų lėšų (remiantis SVP atnaujinimu 2021 m. gruodžio mėn.). Palyginus su 2020 m. duomenimis, SVP programų įgyvendinimas sumažėjo tik 0,4 proc.

 Vertinant faktiškai 2021 m. panaudotas lėšas su planuotomis, reikia atsižvelgti į tai, kad 4 iš 9 strateginio veiklos plano programų buvo numatytos ir valstybės biudžeto lėšos, kurios sudarė ypač didelę, pavyzdžiui, *Socialinės paramos politikos įgyvendinimo programos (kodas 02)* išlaidų dalį, tačiau nebuvo įtrauktos į Savivaldybės biudžetą. Todėl 1 lentelėje SVP programų lėšų faktinis panaudojimas yra apskaičiuojamas įtraukiant valstybės biudžeto lėšas (01, 02, 08 ir 09 programose).

Gana tikslų strateginio veiklos plano lėšų panaudojimą nulėmė tai, kad strateginis veiklos planas 2021 m. buvo nuolat atnaujinamas, kai buvo keičiamas Savivaldybės biudžetas, prireikus įtraukti naujas priemones ir atnaujinus jų rodiklius. Nepaisant to, rengiant 2021–2023 m. strateginį veiklos planą, asignavimų valdytojai planavo gana atsakingai ir stengėsi įvertinti realias finansines galimybes, todėl kai kuriose priemonėse planuoti asignavimai nekito visus 2021 m.

 **1 diagrama**

Lyginant atskiroms programoms įgyvendinti panaudotas lėšas su planuotomis, pastebima, kad 2021 m. dauguma programų buvo suplanuota labai tiksliai (žr. 1 diagramą).

Didžiausias skirtumas tarp planuotų ir panaudotų lėšų susidarė įgyvendinant *Investicijų ir verslo rėmimo programą* *(kodas 07)*. Kasinės šios programos išlaidos ataskaitiniais metais buvo 22,6 proc. mažesnės negu planuotos. Tą nulėmė sudėtingas reikalingų programai įgyvendinti lėšų planavimas dėl užsitęsusių projektų paraiškų teikimo, vertinimo procedūrų bei užsitęsus projektų finansavimo ir įgyvendinimo tvarkos aprašų derinimui ir tvirtinimui ir t. t.

**EFEKTO VERTINIMO KRITERIJŲ SUVESTINĖ**

01 prioritetinė sritis – Pažangi ir konkurencinga ekonomika. Prioritetinei sričiai įgyvendinti buvo vykdomos programos:

07 Investicijų ir verslo rėmimo programa;

|  |  |  |
| --- | --- | --- |
| **Vertinimo kriterijaus kodas** | **Efekto vertinimo kriterijaus pavadinimas ir mato vienetas** | **Pasiektas dydis 2021 m.** |
| E-07-2 | Pasvalio rajono savivaldybės verslumo lygio rodiklio santykis su šalies rodikliu (procentai) | 15,3 |

02 prioritetinė sritis – Aukšta gyvenimo kokybė socialiai atsakingame ir pilietiškame rajone. Prioritetinei sričiai įgyvendinti buvo vykdomos programos:

02 Socialinės paramos politikos įgyvendinimo programa;

03 Ugdymo proceso ir kokybiškos ugdymosi aplinkos užtikrinimo programa;

04 Kultūros programa;

08 Bendruomeninės veiklos ir jaunimo rėmimo programa;

09 Sveikatos apsaugos politikos įgyvendinimo ir sporto programa.

|  |  |  |
| --- | --- | --- |
| **Vertinimo kriterijaus kodas** | **Efekto vertinimo kriterijaus pavadinimas ir mato vienetas** | **Pasiektas dydis 2021 m.** |
| E-02-1 | Patenkintų prašymų socialinėms paslaugoms dalis, nuo bendro pateiktų prašymų skaičiaus (proc.) | 98 |
| E-03-1 | Mokinių, įgijusių pagrindinį ir vidurinį išsilavinimą dalis, nuo baigusių atitinkamą programą mokinių skaičiaus (proc.) | Pagr. – 89,3Vidur. – 96,4 |
| E-04-1 | Kultūros renginių lankytojai ir dalyviai (asmenys) | 6000 |
| E-08-1 | NVO ir jaunimo organizacijų įgyvendintų projektų skaičius | 99 |
| E-09-1 | Vidutinės tikėtinos gyvenimo trukmės Pasvalio rajone (metai) ir santykis su šalies rodikliu (procentai) | 70,9 |

03 prioritetinė sritis – Švaresnis, išvystytas ir geriau pasiekiamas rajonas. Prioritetinei sričiai įgyvendinti buvo vykdomos programos:

05 Infrastruktūros objektų priežiūros ir plėtros programa;

06 Aplinkos apsaugos ir žemės ūkio plėtros programa.

|  |  |  |
| --- | --- | --- |
| **Vertinimo kriterijaus kodas** | **Efekto vertinimo kriterijaus pavadinimas ir mato vienetas** | **Pasiektas dydis 2021 m.** |
| E-05-1 | Materialinių investicijų, tenkančių vienam gyventojui (Eur), ir rodiklio santykis su šalies vidurkiu (%) | 1543 Eur, 45 % |

04 prioritetinė sritis – Saugus rajonas ir efektyvi savivalda. Prioritetinei sričiai įgyvendinti buvo vykdomos programos:

01 Savivaldybės funkcijų įgyvendinimo ir valdymo programa.

|  |  |  |
| --- | --- | --- |
| **Vertinimo kriterijaus kodas** | **Efekto vertinimo kriterijaus pavadinimas ir mato vienetas** | **Pasiektas dydis 2021 m.** |
| E-01-1 | Prašymų, į kuriuos atsakymai asmenims pateikti per įstatymais nustatytus terminus, dalis tarp visų gautų prašymų (proc.) | 100 |

Remiantis programų vykdytojų pateikta informacija, kiekvienos iš programų vykdymas nagrinėjamas pagal priemonių įgyvendinimo lygį. 2021 m. patvirtinus strateginį veiklos planą, iš viso 9 vykdytų programų buvo planuojama įgyvendinti 187 priemones (2020 m. 190) priemones, gruodžio mėnesį patvirtintame strateginio veiklos plano pakeitime, atsiradus poreikiui, planas buvo papildytas 3 priemonėmis, iš kurių įvykdytų pagal planą priemonių buvo 130 arba 68,4 proc. (2020 m. 105 arba 53,3 proc.), iš dalies įvykdytos 36 arba 19 proc. (2020 m. – 64 arba 33,6 proc.), neįvykdyta – 24 arba 12,6 proc. (2020 m. 21 arba 11,1 proc.). Informacija apie 2021–2023 m. Strateginio veiklos plano priemonių vykdymą pateikiamos x lentelėje.

**PRIEMONIŲ ĮGYVENDINIMO 2021 M. APIBENDRINIMAS**

Rengiant 2021 m. strateginio veiklos plano ataskaitą, ne tik svarbus plano įgyvendinimas pagal finansinius rodiklius, bet ir priemonių įgyvendinimo lygis pagal planuotus vertinimo kriterijus ir jų reikšmes. Todėl ataskaitoje kiekvienos programos vykdymas taip pat nagrinėjamas pagal priemonių įgyvendinimo lygį (remiantis priemonių vykdytojų pateikta informacija).

Vertinant papildomų priemonių įtraukimą 2021 m. eigoje, matyti, kad, patvirtintus 2021–2023 m. strateginį veiklos planą 2021 m. vasario 23 d. Savivaldybės tarybos sprendimu Nr. T1-27 „Dėl Pasvalio rajono savivaldybės 2021–2023 m. strateginio veiklos plano patvirtinimo“, strateginį veiklos planą sudarė 187 priemonės, kai tuo tarpu 2021 m. gruodžio 22 d. Savivaldybės tarybos sprendimu Nr. T1-204 „Dėl Pasvalio rajono savivaldybės 2021 m. vasario 23 d. sprendimo Nr. T1-27 „Dėl Pasvalio rajono savivaldybės 2021-2023 m. strateginio veiklos plano patvirtinimo“ pakeitimo“ patvirtintus strateginio veiklos plano pakeitimus, jame jau buvo 190 priemonių. Naujų priemonių atsiradimą nulėmė teisės aktų pasikeitimai (01 ir 02 programose) ir skirtos lėšos skirtos projektui įgyvendinti (05 programoje).

**2 lentelė**

**2 lentelė. 2021-2023 m. SVP programų priemonių vykdymas 2021 m.**

| Programos pavadinimas | Planuotų priemonių sk. metų pradžioje | Priemonių sk. metų pabaigoje | Įvykdytų pagal planą priemonių sk. | Vykdomų pagal planą priemonių sk. | Neįvykdytų pagal planą priemonių sk. | Programos vykdymas proc. |
| --- | --- | --- | --- | --- | --- | --- |
| 01 prioritetinė sritis. Pažangi ir konkurencinga ekonomika. |
| 07 Investicijų ir verslo rėmimo programa | 22 | 22 | 8 | 3 | 11 | 50 |
| Iš viso 01 prioritetinės srities įgyvendinimas: | **22** | **22** | **8** | **3** | **11** | **50** |
| 02 prioritetinė sritis. Aukšta gyvenimo kokybė socialiai atsakingame ir pilietiškame rajone |
| 02 Socialinės paramos politikos įgyvendinimo programa | 36 | 37 | 25 | 9 | 3 | 91,9 |
| 03 Ugdymo proceso ir kokybiškos ugdymosi aplinkos užtikrinimo programa | 14 | 14 | 9 | 5 | 0 | 100 |
| 04 Kultūros programa | 16 | 16 | 11 | 3 | 2 | 87,5 |
| 08 Bendruomeninės veiklos ir jaunimo rėmimo programa | 15 | 15 | 11 | 2 | 2 | 86,7 |
| 09 Sveikatos apsaugos politikos įgyvendinimo ir sporto programa | 13 | 13 | 8 | 5 | 0 | 100 |
| Iš viso 02 prioritetinės srities įgyvendinimas: | **94** | **95** | **64** | **24** | **7** | **93,6** |
| 03 prioritetinė sritis. Švaresnis, išvystytas ir geriau pasiekiamas rajonas |
| 05 Infrastruktūros objektų priežiūros ir plėtros programa | 12 | 13 | 8 | 3 | 2 | 84,6 |
| 06 Aplinkos apsaugos ir žemės ūkio plėtros programa | 11 | 11 | 7 | 3 | 1 | 90,9 |
| Iš viso 03 prioritetinės srities įgyvendinimas: | **23** | **24** | **15** | **6** | **3** | **87,5** |
| 04 prioritetinė sritis. Saugus rajonas ir efektyvi savivalda |
| 01 Savivaldybės funkcijų įgyvendinimo ir valdymo programa | 48 | 49 | 43 | 3 | 3 | 93,9 |
| Iš viso 01 prioritetinės srities įgyvendinimas: | **48** | **49** | **43** | **3** | **3** | **93,9** |
| **Iš viso:** | **187** | **190** | **130** | **36** | **24** | **87,4** |
| **Proc. išraiška** |  | **100** | **68,4** | **19,0** | **12,6** | **87,4** |

Vertinant kiekvienos programos vykdymą pagal vertinimo kriterijų rodiklius, SVP ataskaitos formoje, kuri buvo pateikta asignavimų valdytojams, buvo numatytos 3 reikšmės, skirtos įvertinti kiekvienos priemonės įgyvendinimo lygį:

***V – vykdoma (pasiekta mažiau vertinimo kriterijų reikšmių, nei planuota ataskaitiniais metais);***

***N – nevykdoma (ataskaitiniais metais priemonė nebuvo vykdoma);***

 ***Į – įvykdyta (pasiektos visos planuotų ataskaitiniais metais vertinimo kriterijų reikšmės).***

 **2 diagrama**

2021–2023 m. SVP buvo numatytos 190 priemonės, iš jų:

- buvo įvykdytos 130 priemonės (tai yra 68,4 proc. visų priemonių; *palyginti:* *2020 m. – 107/56,3 proc.*);

- buvo vykdoma 36 priemonės (tai yra 19 proc. visų priemonių; *palyginti: 2020 m. – 62/32,6 proc.*);

- buvo nevykdoma 24 priemonė (tai yra 12,6 proc. visų priemonių; *palyginti: 2020 m. – 21/11,1);*

Analizuojant SVP programų vertinimo kriterijų pasiekimus, matyti, kad ataskaitiniais metais buvo įvykdyta 68,4 proc. visų priemonių ir palyginus su 2020 m., įgyvendinimas padidėjo 12,1 proc. Tačiau vykdomų (iš dalies įgyvendintų) priemonių sumažėjo 13,6 proc. Vertinant 2021 m. neįgyvendintas priemones pastebima, kad neįgyvendintų priemonių 2021 m. buvo 1,5 proc. daugiau negu 2020 m. Ataskaitiniais metais dalis planuotų kriterijų galėjo būti nepasiekti dėl tų pačių priežasčių, kaip ir ankstesniais metais – lėšų trūkumo ir sumažėjusio gyventojų skaičiaus. Išankstiniais Statistikos departamento duomenimis, 2021 m. pradžioje Pasvalio rajono savivaldybėje gyveno 22 339 gyventojai, t. y. 490 gyventojų mažiau negu 2020 m. pradžioje ir 1 038 gyventojais mažiau negu 2019 m. pradžioje, todėl gyventojų mažėjimas dėl emigracijos ir kitų demografinių procesų galėjo turėti įtakos, kodėl nebuvo pasiekti užsibrėžti vertinimo kriterijai, pavyzdžiui, *Socialinės paramos politikos įgyvendinimo programoje* *(kodas 02)*, kur nemažai vertinimo kriterijų buvo susiję su paramos gavėjų skaičiumi ir suteiktomis paslaugomis. Be to, vis dar buvo jaučiama pasaulinės Covid-19 pandemijos ir karantino Lietuvos teritorijoje įtaka, dėl to dalis priemonių buvo įvykdytos tik iš dalies, arba nevykdytos, nes nebuvo galimybių vykdyti tam tikras veiklas.

Vertinant priemonių įgyvendinimo lygį pagal vertinimo kriterijų reikšmes, ne mažiau svarbu išskirti projektų įgyvendinimą *Investicijų ir verslo rėmimo programoje* *(kodas 07)*. Ši programa išsiskiria tuo, kad iš 22 priemonių 2021 m. buvo įgyvendintos tik 8, o net 11 buvo vykdomų ir 3 visai nevykdomos. Atsižvelgiant į tai, kad projekto įgyvendinimas gali užtrukti ne vienerius metus ir esant priemonės vertinimo kriterijui *„Įgyvendintų projektų skaičius“,* ataskaitiniais metais susidarė tokia situacija, kad didžioji dalis projektų buvo įgyvendinami, tačiau nebuvo užbaigti, tad vertinimo kriterijaus reikšmės nebuvo pasiektos. Tuo tarpu 8 priemonės buvo visai nevykdomos, nes užsitęsė projektų paraiškų teikimo ir vertinimo procedūros arba projektiniai pasiūlymai iš viso nebuvo pateikti, nes nebuvo paskelbta kvietimų teikti projektines paraiškas.

 **3 diagrama**

**PRIORITETŲ ĮGYVENDINIMAS**

Įgyvendinant 2021–2023 m. strateginį veiklos planą, 2021 m. buvo vadovautasi Pasvalio rajono savivaldybės strateginiame plėtros iki 2027 m. plane iškeltomis 4 prioritetinėmis, aukščiau minėtomis, veiklos sritimis.

Taip pat buvo atsižvelgta Pasvalio rajono savivaldybės tarybos 2019 m. lapkričio 27 d. sprendimą Nr. T1-237 „Dėl Pasvalio rajono savivaldybės 2019–2023 m. veiklos prioritetų patvirtinimo“ patvirtintus Pasvalio rajono savivaldybės 2019–2023 m. veiklos prioritetus:

1. Užtikrinti socialinių ir sveikatos paslaugų teikimą.
2. Atnaujinti ir plėsti Pasvalio rajono savivaldybės viešąją infrastruktūrą.
3. Gerinti švietimo, kultūros ir sporto paslaugas.
4. Sudaryti palankias sąlygas verslo plėtrai.

Formuojant 2021–2023 metais savivaldybės veiklos strategija šių prioritetų rodikliai buvo integruoti programas.

Įvertinus 2021 m. 07 programos įgyvendinimą, galima teigti, jog 01 prioritetinei sričiai „Pažangi ir konkurencinga ekonomika“ ataskaitiniais metais buvo skirta 5,7 proc. visų asignavimų. Šiai prioritetinei sričiai įgyvendinti 2021 m. buvo numatytos 22 priemonės, iš jų – 8 priemonės buvo įvykdytos, 3 priemonės buvo vykdomos, 11 priemonių buvo nevykdoma. Priemonių įvykdymas sudarė 50 proc. visų šiai prioritetinei sričiai numatytų priemonių.

Tuo tarpu 02 prioritetinei sričiai „Aukšta gyvenimo kokybė socialiai atsakingame ir pilietiškame rajone“ ataskaitiniais metais buvo skirta didžiausia dalis asignavimų – net 70,4 proc. 2021 m. buvo numatyta vykdyti 95 priemones, iš jų – 64 priemonės buvo įvykdytos, 24 priemonės buvo vykdomos, o 7 priemonės buvo nevykdomos. Priemonių įvykdymas sudarė 93,6 proc. visų šiai prioritetinei sričiai numatytų priemonių.

03 prioritetinei sričiai „Švaresnis, išvystytas ir geriau pasiekiamas rajonas“ 2021 m. buvo skirta 7,3 proc. visų asignavimų. Šiai prioritetinei sričiai įgyvendinti 2021 m. buvo numatyta 24 priemonės, iš jų – 15 priemonių buvo įgyvendintos, 6 priemonės buvo vykdomos, 3 priemonės ataskaitiniais nebuvo vykdomos. Priemonių įvykdymas sudarė 87,5 proc. visų šiai prioritetinei sričiai numatytų priemonių.

04 prioritetinei sričiai „Saugus rajonas ir efektyvi savivalda“ ataskaitiniais metais buvo skirta 16,6 proc. visų asignavimų. 2021 m. buvo numatytos 49 priemonės, iš kurių 43 buvo įvykdytos, 3 vykdomas ir 3 nevykdomas priemones. Priemonių įvykdymas sudarė 93,9 proc.

**IŠVADOS**

Pasvalio rajono savivaldybės 2021–2023 m. strateginį veiklos planą sudarė 9 įvarius savivaldybės veiklos sektorius apimančios programos, kuriose buvo numatyta įgyvendinti 190 priemones:

* įgyvendinta **130** priemonės (tai yra 68,4 proc. visų priemonių);
* vykdoma **36** priemonės (tai yra 19 proc. visų priemonių);
* nevykdoma **24** priemonė (tai yra 12,6 proc. visų priemonių);
* bendras strateginio veiklos plano įgyvendinimo lygis – 98,4 **proc.** (visi finansavimo šaltiniai);
* programų priemonėms įgyvendinti 2021 m. buvo panaudota **40 871,1 tūkst. Eur** lėšų iš įvairių finansavimo šaltinių.

Vertinant strateginio veiklos plano programų įgyvendinimą pagal faktiškai panaudotas lėšas, kaip ir pernai, geriausiai įgyvendintos *Socialinės paramos politikos įgyvendinimo programos (kodas 02)* bei *Kultūros programa (kodas 04).* Vertinat programų įgyvendinimo efektyvumą pagal pasiektus priemonių vertinimo kriterijų rodiklius – 2021 m. sėkmingiausiai *Ugdymo proceso ir kokybiškos ugdymosi aplinkos užtikrinimo programa (kodas 03) ir Sveikatos apsaugos politikos įgyvendinimo ir sporto programoje (kodas 09). Šiose programose taip pat nebuvo nevykdomų priemonių.*

Strateginio veiklos plano programų bei priemonių įgyvendinimo ir vertinimo kriterijų pasiekimo analizė parodė, kad 2021 m. buvo nevykdomos ar vykdomos (bet vertinimo kriterijų reikšmės nepasiektos) priemonės dėl šių priežasčių: lėšų trūkumo (buvo sumažintas ar visai neskirtas finansavimas), dėl nepalankių socialinių ir ekonominių gyvenimo sąlygų (aukštas nedarbo lygis, neigiama gyventojų kaita, emigracija), pasaulinės Covid-19 pandemijos, Lietuvoje paskelbto karantino bei dėl įvairių išorinių priežasčių, tokių kaip didėjantis administracijos veiklos darbo krūvis, teisės aktų pasikeitimai, užsitęsusios paraiškų teikimo ir vertinimo, viešųjų pirkimų procedūros, poreikio iš aplinkos nebuvimas. Neįvertinus visų aplinkybių, reikšmės buvo suplanuotos neteisingai.

Siekiant Pasvalio rajono savivaldybės strateginių tikslų, planuotos, bet neįgyvendintos 2021 m. strateginio veiklos plano priemonės bus įgyvendinamos ateityje, atsižvelgiant į jų svarbą, Savivaldybės tarybos priimtus sprendimus ir skiriamą finansavimą.

Apibendrinant SVP įgyvendinimą 2021 m., galima teigti, kad nuoseklus šio plano atnaujinimas padėjo gana tiksliai planuoti ir paskirstyti lėšas pagal priemones bei jas efektyviai panaudoti. Tuo tarpu SVP įgyvendinimas pagal priemones ir jų vertinimo kriterijus parodė, kad 2021 m. daugiau negu 12,6 proc. priemonių buvo nevykdomos, palyginus su 2020 m., nevykdomų priemonių padidėjo 2,6 proc. Ateityje taip pat reikėtų peržiūrėti visų priemonių vertinimo kriterijus, priemonių skaičiaus poreikį ir labiau atsižvelgti į demografinius procesus.

Nepaisant to, didžioji dalis programose planuotų kriterijų buvo pasiekti, nemažai jų pastebimai viršijo planuotas reikšmes. Kiekvienos priemonės detalesnis įgyvendinimas finansiniu ir vertinimo kriterijų pasiekimo aspektais yra pateiktas žemiau esančioje lentelėje (žr. 1 priedą). Šalia kiekvienos priemonės pateikiamas trumpas komentaras apie jos įgyvendinimą ataskaitiniu laikotarpiu.

**REKOMENDACIJOS**

* Rengiant Pasvalio rajono savivaldybės 2022–2024 m. strateginį veiklos planą ir 2022 m. Savivaldybės biudžetą, didelį dėmesį skirti naujai išleistam Strateginio valdymo įstatymui (Nr. XIII-3096) bei planuojamą patvirtinti Strateginio valdymo metodiką, vadovautis Regionų plėtros planais.
* Nustatyti prioritetines finansavimo sritis bei įvertinti 2021 m. nevykdytų priemonių tolimesnio vykdymo tikslingumo poreikį, atsižvelgiant į jų finansavimo galimybes.
* Rengiant Pasvalio rajono savivaldybės 2022–2024 m. strateginį veiklos planą, vadovautis Savivaldybės tarybos patvirtintais veiklos prioritetais 2019–2023 m. kadencijai.
* Pagrįstai subalansuoti veiklos vertinimo rodiklių sistemą, galinčią stebėti kokybinius ir kiekybinius savivaldybės veiklos pokyčius, eigą ir tendencijas.
* Programų koordinatoriams peržiūrėti ir pakoreguoti / papildyti programų efekto ir rezultato vertinimo kriterijus bei peržiūrėti priemonių skaičių ir jų reikalingumą.
1. *Pagal Pasvalio rajono savivaldybės tarybos sprendimą 2021-02-23 Nr. T1-27* [↑](#footnote-ref-1)
2. *Pagal Pasvalio rajono savivaldybės tarybos 2020-12-22 sprendimą Nr. T1-240* [↑](#footnote-ref-2)